ddrg/super_eurlex huggingface dataset:
(1)

naslov se nadomesti z naslednjim: „Sklep Sveta (EU) 2020/721 z dne 19. maja 2020 o stališču, ki se v imenu Evropske unije zastopa na 75. zasedanju Odbora za varstvo morskega okolja in 102. zasedanju Odbora za pomorsko varnost Mednarodne pomorske organizacije v zvezi s sprejetjem sprememb pravil 2, 14 in 18 ter dodatkov I in VI k Prilogi VI k Mednarodni konvenciji o preprečevanju onesnaževanja morja z ladij, delov A-1, B, B-1, B-2 do B-4 poglavja II-1 Mednarodne konvencije o varstvu človeškega življenja na morju, delov A-1 in B-1 Mednarodnega kodeksa za varnost ladij, ki uporabljajo pline ali druga goriva z nizkim vnetiščem, in resolucije A.658(16) o uporabi in namestitvi retro-odsevnih materialov v reševalni opremi, ter potrditvijov Okrožnice MSC-MEPC.5 o vzorčnem sporazumu za pooblaščanje priznanih organizacij, ki delujejo v imenu uprave“;
„1.

Mehmet Ferruh AKALIN

Datum rojstva: 9. 12. 1960 Št. potnega lista ali osebne izkaznice: 13571379758 Državljanstvo: turško Spol: moški

Mehmet Ferruh Akalın je podpredsednik (pomočnik generalnega direktorja) in član upravnega odbora podjetja Turkish Petroleum Corporation (TPAO). V podjetju vodi oddelek za raziskovanje, center za raziskave in razvoj ter oddelek za informacijsko tehnologijo. Kot podpredsednik TPAO in vodja njegovega oddelka za raziskovanje je Mehmet Ferruh Akalın odgovoren za načrtovanje, usmerjanje in izvajanje dejavnosti TPAO za iskanje ogljikovodikov na morju. To vključuje dejavnosti vrtanja TPAO, ki jih Republika Ciper ni odobrila in so navedene v nadaljevanju. Te nedovoljene dejavnosti vrtanja so izvajala: (a) vrtalno plovilo TPAO ‚Yavuz‘ v teritorialnem morju Republike Ciper med julijem in septembrom 2019; (b) vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom, med oktobrom 2019 in januarjem 2020; (c) vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom ter v sporazumu z Izraelom, med januarjem in aprilom 2020; (d) vrtalno plovilo TPAO ‚Yavuz‘ na območju izključne ekonomske cone Republike Ciper, o kateri je slednja uradno obvestila Združene narode in meje katere so bile določene v sporazumu z Egiptom, med aprilom in septembrom 2020; (e) vrtalno plovilo TPAO ‚Fatih‘ v izključni ekonomski coni Republike Ciper, o kateri je slednja uradno obvestila Združene narode, v neposredni bližini njenega teritorialnega morja, med novembrom 2019 in januarjem 2020; (f) vrtalno plovilo TPAO ‚Fatih‘ na zahodnem območju izključne ekonomske cone Republike Ciper, o kateri je slednja uradno obvestila Združene narode, med majem in novembrom 2019.
(3)

Da se prepreči nadaljevanje in širjenje zlonamernega ravnanja v kibernetskem prostoru, odvrne od njega in nanj odzove, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge k Sklepu (SZVP) 2019/797, uvrstiti dve fizični osebi in en organ. Ti osebi in ta organ so odgovorni za kibernetske napade s pomembnim učinkom, ki pomenijo zunanjo grožnjo Uniji ali njenim državam članicam, ali so v njih sodelovali, zlasti kibernetski napad na nemški zvezni parlament (Deutscher Bundestag), izveden aprila in maja 2015.
„(g)

prodajo, dobavo, prenos ali izvoz orožja kalibra 14,5 mm ali manjšega kalibra ter streliva in sestavnih delov, posebej oblikovanih za tovrstno orožje, ter neoboroženih kopenskih vojaških vozil in kopenskih vojaških vozil, opremljenih z orožjem kalibra 14,5 mm ali manjšega kalibra, vključno z njihovimi nadomestnimi deli, ter ročnih raketometov in streliva, posebej oblikovanega za tovrstno orožje, ter zagotavljanje s tem povezane pomoči varnostnim silam Srednjeafriške republike, tudi državnim civilnim institucijam kazenskega pregona, kadar so to orožje, strelivo, sestavni deli in vozila namenjeni izključno v podporo procesu reforme varnostnega sektorja v Srednjeafriški republiki ali za uporabo v tem procesu, kot je vnaprej uradno obveščen odbor;
(5)

Kot je bilo ugotovljeno v Izvedbenem sklepu (EU) 2018/820, je imela Nizozemska v zadnjih letih težave z izvajanjem svoje politike ravnanja z gnojem, kar je pripeljalo do pomislekov glede morebitnih goljufij. Te okoliščine so od Nizozemske zahtevale okrepitev prizadevanj za preprečevanje goljufij pri izvajanju politike na področju gnoja. Čeprav 6. nizozemski delovni program že določa ukrepe za okrepitev nadzora in inšpekcijskih pregledov, namenjene izboljšanju splošne skladnosti s pravili nizozemske politike na področju gnoja, so bila potrebna dodatna prizadevanja za pospešitev učinkovitega izvajanja in popolne skladnost s pravili. Ta prizadevanja so vključevala vzpostavitev okrepljene strategije izvrševanja ter upoštevala tudi določbe Direktive 2008/99/ES Evropskega parlamenta in Sveta (6). Strategija bi morala temeljiti na neodvisnih ocenah skladnosti s pravili nizozemske politike na področju gnoja ter vsebovati posebne ukrepe za nadaljnjo okrepitev inšpekcijskih pregledov in nadzora ter jasno metodologijo za vzpostavitev dovolj odvračilnih kazni in sankcij. Zato je bilo upravičeno omejiti obdobje veljavnosti Izvedbenega sklepa (EU) 2018/820, da se Nizozemski omogoči polna vzpostavitev okrepljene strategije izvrševanja.
(4)

V zvezi s tem in zato, da se prepreči nadaljevanje in širjenje zlonamernega ravnanja, odvrne od njega in nanj odzove, bi bilo treba na seznam fizičnih in pravnih oseb, subjektov in organov, za katere veljajo omejevalni ukrepi iz Priloge k Sklepu (SZVP) 2019/797, uvrstiti šest fizičnih oseb in tri subjekte ali organe. Te osebe in subjekti ali organi so odgovorni za kibernetske napade ali poskuse kibernetskih napadov, so jim zagotovili podporo oziroma so bili vpleteni vanje ali so jih omogočili, vključno s poskusom kibernetskega napada na OPCW in kibernetskimi napadi, v javnosti znanimi kot „WannaCry“ in „NotPetya“ ter „Operation Cloud Hopper“.
(4)

Politični in varnostni odbor se je 14. maja 2020 strinjal, da bi moral Antti HARTIKAINEN to nalogo opravljati še naprej, in sicer do 31. maja 2021 –
(1)

Sklep Sveta (EU) 2020/430 (1) je uvedel enomesečno odstopanje od prvega pododstavka člena 12(1) Poslovnika Sveta (2) v zvezi z odločitvami o uporabi rednega pisnega postopka, kadar take odločitve sprejme Odbor stalnih predstavnikov vlad držav članic (Coreper). To odstopanje je bilo predvideno do 23. aprila 2020.
v členu 1 se odstavek 1 nadomesti z naslednjim:

„1. Mandat Alexandra RONDOSA kot posebnega predstavnika Evropske unije (PPEU) za Afriški rog se podaljša do 31. avgusta 2020. Svet lahko na podlagi ocene Političnega in varnostnega odbora (PVO) in predloga visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“;
PRILOGA

Na seznam iz Priloge I k Sklepu 2010/788/CFSP se doda naslednja oseba:

„36. Seka BALUKU (verjetni vzdevki: (a) Mzee Kajaju, (b) Musa, (c) Lumu, (d) Lumonde)

Funkcija: generalni vodja Zavezniških demokratičnih sil (Allied Democratic Forces – ADF)

Datum rojstva: približno 1977

Državljanstvo: Ugandec

Naslov: Zadnja znana lokacija je tabor Kajuju v Medini II, ozemlje Beni, provinca Severni Kivu, Demokratična republika Kongo

Datum uvrstitve na seznam ZN: 6. februar 2020

Druge informacije: Kot dolgotrajni član ADF je bil Baluku drugi poveljnik ob ustanovitelju AFD Jamilu Makuluju, dokler po vojaški operaciji Sukula I, ki so jo leta 2014 izvedle oborožene sile DR Kongo (FARDC), ni prevzel poveljstva.

Dodatne informacije iz povzetka razlogov za uvrstitev na seznam, ki ga je pripravil Odbor za sankcije:

Razlog za uvrstitev na seznam:

Seka Baluku je bil dodan na seznam 6. februarja 2020 na podlagi odstavka 7 Resolucije 2293 (2016) zaradi sodelovanja pri dejanjih, ki ogrožajo mir, stabilnost in varnost DR Kongo, ali zagotavljanja podpore tem dejanjem.

Dodatne informacije:

Generalni vodja ADF. Kot je v svojih poročilih večkrat poudarila skupina strokovnjakov za DR Kongo (S/2015/19, S/2015/797, S/2016/1102, S/2017/672, S/2018/531, S/2019/469, S/2019/974), je Seka Baluku vedno znova izvajal, načrtoval in/ali usmerjal napade na civiliste, njihovo ubijanje in pohabljanje, posiljevanje in drugo spolno nasilje, ugrabitve, tudi otrok, pa tudi napade 12. in 24. februarja 2019 na zdravstvene ustanove, zlasti v Momovi na ozemlju Beni, vsaj od leta 2015 pa tudi nenehno novačenje in uporabo otrok med napadi ali za prisilno delo na ozemlju Beni v DR Kongo.“
„1.

Glede na to, da so vse NCB euroobmočja že vplačale svoje celotne deleže v vpisanem kapitalu ECB, kot veljajo do 31. januarja 2020 po Sklepu (EU) 2019/44 (ECB/2018/28), vsaka od njih prenese dodaten znesek na ECB, tako da se dosežejo zneski, prikazani v tabeli v členu 1. Vsaka NCB euroobmočja ta prenos opravi v treh obrokih. Prvi obrok prenosa NCB euroobmočja se opravi 1. februarja 2020 in znaša skupaj 47 539 371,66 EUR. Preostala dva obroka prenosa, ki znašata skupaj 610 088 603,17 EUR oziroma 610 088 603,05 EUR, se opravita v letih 2021 in 2020.“
Popravek Delegiranega sklepa Komisije (EU) 2020/2181 z dne 17. decembra 2020 o določitvi količinskih omejitev in dodelitvi kvot za snovi, ki so nadzorovane v okviru Uredbe (ES) št. 1005/2009 Evropskega parlamenta in Sveta o snoveh, ki tanjšajo ozonski plašč, za obdobje od 1. januarja do 31. decembra 2021

( Uradni list Evropske unije L 433 z dne 22. decembra 2020 )

Naslovnica, kazalo vsebine, in stran 39, naslov:

besedilo:

„Delegirani sklep Komisije (EU) 2020/2181 z dne 17. decembra 2020 o določitvi količinskih omejitev in dodelitvi kvot za snovi, ki so nadzorovane v okviru Uredbe (ES) št. 1005/2009 Evropskega parlamenta in Sveta o snoveh, ki tanjšajo ozonski plašč, za obdobje od 1. januarja do 31. decembra 2021“

se glasi:
Popravek Izvedbenega sklepa Komisije (EU) 2020/1051 z dne 16. julija 2020 o zaključku ponovne preiskave za ugotavljanje absorpcije v zvezi z uvozom nekaterih izdelkov iz litega železa s poreklom iz Ljudske republike Kitajske

( Uradni list Evropske unije L 230 z dne 17. julija 2020 )

Stran 25, člen 1:

besedilo:

„Ponovna preiskava za ugotavljanje absorpcije v zvezi z uvozom nekaterih izdelkov iz litega železa, ki se trenutno uvrščajo pod oznaki KN ex 7325 10 00 (oznaka TARIC 7325100031) in ex 7325 99 90 (oznaka TARIC 7325999080), s poreklom iz Ljudske republike Kitajske se zaključi.“
(5)

Cilj Protokola o izvajanju Sporazuma o partnerstvu v ribiškem sektorju med Demokratično republiko São Tomé in Príncipe in Evropsko skupnostjo (v nadaljnjem besedilu: Protokol) je Uniji in São Toméju in Príncipu omogočiti tesnejše sodelovanje pri spodbujanju trajnostne ribiške politike in odgovornega izkoriščanja ribolovnih virov v vodah São Toméja in Príncipa ter podpreti prizadevanja te države za razvoj ribiškega sektorja.
(2)

Cilji predlagane državljanske pobude so naslednji: „EU je pomembna akterka pri izkoriščanju morskih psov, in ker so inšpekcijski pregledi na morju redki, se plavuti še vedno nezakonito shranjujejo, pretovarjajo in iztovarjajo v pristaniščih EU. Naš cilj je ustaviti trgovino s plavutmi v EU, vključno z uvozom, izvozom in tranzitom plavuti, ki se ne držijo naravno trupa živali. Ker odstranjevanje plavuti preprečuje učinkovitost ukrepov za ohranjanje morskih psov, zahtevamo razširitev Uredbe (EU) št. 605/2013 Evropskega parlamenta in Sveta (2) tudi na trgovino s plavutmi, zato Komisijo pozivamo k oblikovanju nove uredbe, s katero bi se koncept ‚plavuti, ki se naravno držijo trupa‘, razširil na celotno trgovino z morskimi psi in ražami v EU.“
(5)

Unija je znatno prispevala k oblikovanju določb Konvencije v zvezi z odpadki in k delu strokovnjakov med zasedanji, uvedenemu s Sklepom MC-2/2, ki ga je konferenca pogodbenic Konvencije sprejela na drugem zasedanju in ki je privedel do predlaganega sklepa.
(3)

V Uredbi (EU) št. 1380/2013 Evropskega parlamenta in Sveta (2) je določeno, da mora Unija zagotoviti, da so ribolovne dejavnosti in dejavnosti ribogojstva okoljsko dolgoročno trajnostne in upravljane na način, ki je skladen s cilji doseganja gospodarskih in socialnih koristi ter koristi zaposlovanja in prispevanja k zanesljivi preskrbi s hrano. Prav tako je določeno, da mora Unija uporabiti previdnostni pristop k upravljanju ribištva, njen cilj pa je zagotoviti, da se izkoriščanje živih morskih bioloških virov izvaja na način, ki dovoljuje obnavljanje in ohranjanje populacij lovljenih vrst nad ravnmi, ki omogočajo največji trajnostni donos. Določeno je tudi, da mora Unija na podlagi najboljšega razpoložljivega znanstvenega mnenja sprejeti upravljalne in ohranitvene ukrepe, podpirati razvoj znanstvenega znanja in mnenja, postopoma odpraviti zavržke in spodbujati ribolovne metode, ki prispevajo k bolj selektivnemu ribolovu, preprečevanju in zmanjševanju neželenega ulova v čim večji meri ter ribolovu z majhnim vplivom na morski ekosistem in ribolovne vire. Poleg tega je v Uredbi (EU) št. 1380/2013 izrecno določeno, da mora Unija navedene cilje in načela uporabiti pri vodenju zunanjih odnosov na področju ribištva. Protokol sledi tem ciljem.
(9)

Ministrstvo za finance in nadzorna komisija za vrednostne papirje (v nadaljnjem besedilu: CSRC) Ljudske republike Kitajske sta organa javnega nadzora, ki sta pristojna za preiskovanje revizorjev in revizijskih podjetij v skladu z zakonodajo o računovodstvu, zakonodajo o pooblaščenih javnih računovodjih in zakonodajo o vrednostnih papirjih Ljudske republike Kitajske. Ministrstvo za finance je pristojno za izdajanje licenc za opravljanje dejavnosti računovodskim podjetjem, uveljavljanje računovodskih pravil, določanje revizijskih standardov, izvajanje inšpekcijskih pregledov in preiskav računovodskih podjetij ter pooblaščenih javnih računovodij ter sklepanje regulativnih sporazumov o sodelovanju, ki se nanašajo na nadzor poklica pooblaščenih javnih računovodij. CSRC deluje pod okriljem državnega sveta in je pristojna za izvajanje nadzora trga vrednostnih papirjev in za izvrševanje zakona o vrednostnih papirjih. Pristojna je za inšpekcijske preglede družb, ki kotirajo na borzi v Šanghaju ali Shenzhenu, in računovodskih podjetij, ki opravljajo revizije družb, ki kotirajo na borzi. Je organ, pristojen za nadzor in upravljanje vrednostnih papirjev, izdanih na eni od teh borz. CSRC je v okviru svojih nadzornih nalog pristojna za upravljanje zadev na področju mednarodnega sodelovanja v sektorju vrednostnih papirjev in terminskih pogodb. CSRC je pooblaščena za uvedbo mehanizma nadzornega sodelovanja z ustreznimi organi drugih jurisdikcij, in sicer za čezmejni nadzor trga vrednostnih papirjev, vključno s sodelovanjem pri revizijskih zadevah.
(4)

Predlagane spremembe Priloge 3 k Sporazumu, ki jih je predložila Uganda in so navedene v osnutku resolucije 7.3, v zvezi z naslednjimi devetimi vrstami: gaga – Somateria mollissima, srednji žagar – Mergus serrator, sivka – Aythya ferina, školjkarica – Haematopus ostralegus, priba – Vanellus vanellus, progastorepi kljunač – Limosa lapponica, črnorepi kljunač – Limosa limosa, veliki prodnik – Calidris canutus in črni martinec – Tringa erythropus, prispevajo k doseganju višje stopnje zaščite teh populacij vrst, ki se zmanjšujejo, in bi jih bilo zato treba odobriti. Vendar pa bi morala Komisija v skladu s členom 3(4) Sklepa 2006/871/ES izraziti pridržek glede predlaganih sprememb v zvezi z navedenimi devetimi vrstami, saj bi bila zaradi njih potrebna sprememba Direktive 2009/147/ES Evropskega parlamenta in Sveta (2) , ki ne bi bila mogoča v 90 dneh po datumu sprejetja teh sprememb na zasedanju pogodbenic.
Člen 1

Obrestovanje imetij presežnih rezerv

2. Del imetij presežnih rezerv institucije na njenih računih rezerv, kakor so opredeljeni v členih 1 in 6 Uredbe (ES) št. 1745/2003 (ECB/2003/9), do večkratnika obveznih rezerv institucije (v nadaljnjem besedilu: olajšava) se izvzame iz pravila o obrestovanju, določenega v odstavku 1. Množitelj „m“, ki se uporablja za izračun olajšave, in obrestno mero za obrestovanje izvzetih imetij presežnih rezerv določi Svet ECB in se nato objavita na spletni strani ECB. Katera koli prilagoditev množitelja „m“ in/ali obrestne mere za obrestovanje izvzetih imetij presežnih rezerv se uporablja od obdobja izpolnjevanja, ki sledi objavi odločitve Sveta ECB, razen če je določeno drugače. Izvzeta imetja presežnih rezerv se določijo na podlagi povprečnih stanj ob koncu koledarskega dneva v obdobju izpolnjevanja na računih rezerv institucije, kakor so opredeljeni v členih 1 in 6 Uredbe (ES) št. 1745/2003 (ECB/2003/9). Imetja v okviru odprte ponudbe mejnega depozita Eurosistema se ne štejejo za presežne rezerve.
SKLEP SVETA

z dne 24. oktobra 2019

o imenovanju namestnika izvršnega direktorja Europola

(2019/C 370/02)

SVET EVROPSKE UNIJE JE –

ob upoštevanju Uredbe (EU) 2016/794 Evropskega parlamenta in Sveta z dne 11. maja 2016 o Agenciji Evropske unije za sodelovanje na področju preprečevanja, odkrivanja in preiskovanja kaznivih dejanj (Europol) ter nadomestitvi in razveljavitvi sklepov Sveta 2009/371/PNZ, 2009/934/PNZ, 2009/935/PNZ, 2009/936/PNZ in 2009/968/PNZ (1) ter zlasti členov 54 in 55 Uredbe,

v vlogi organa s pooblastili za imenovanje izvršnega direktorja in namestnikov izvršnega direktorjev Europola,

ob upoštevanju naslednjega:

(1) Mandat enega od sedanjih namestnikov izvršnega direktorja Europola bo potekel 31. oktobra 2019. Zato je treba imenovati novega namestnika izvršnega direktorja Europola.

(2) Sklep upravnega odbora Europola z dne 1. maja 2017 določa pravila za izbor, podaljšanje mandata in razrešitev izvršnega direktorja Europola in njegovih namestnikov.

(3) V skladu s točko (a) člena 3(1) Sklepa upravnega odbora Europola z dne 1. maja 2017 eno od mest namestnika izvršnega direktorja Europola velja za prosto od 31. januarja 2019, kar je devet mesecev pred koncem mandata enega od trenutnih namestnikov izvršnega direktorja Europola. Obvestilo o prostem delovnem mestu namestnika izvršnega direktorja Europola je bilo objavljeno v Uradnem listu Evropske unije23. januarja 2019 (2).

(4) V skladu s členom 54(2) Uredbe (EU) 2016/794 ožji seznam kandidatov pripravi izbirna komisija, ki jo ustanovi upravni odbor (v nadaljnjem besedilu: izbirna komisija). Izbirna komisija je 8. maja 2019 pripravila ustrezno obrazloženo poročilo.

(5) Na podlagi poročila izbirne komisije in v skladu z Uredbo (EU) 2016/794 ter sklepom upravnega odbora z dne 1. maja 2017 je upravni odbor 23. maja 2019 izdal obrazloženo mnenje o imenovanju namestnika izvršnega direktorja Europola, v katerem je Svetu predložil ožji seznam treh kandidatov, primernih za to delovno mesto.

(6) Svet je 18. julija 2019 za novega namestnika izvršnega direktorja Europola izbral Jürgena EBNERJA in za namene četrtega pododstavka člena 54(2) Uredbe (EU) 2016/794 o izboru obvestil pristojni odbor Evropskega parlamenta.

(7) Izbrani kandidat je 5. septembra 2019 nastopil pred Odborom Evropskega parlamenta za državljanske svoboščine, pravosodje in notranje zadeve, Svet pa je bil o mnenju, ki ga je navedeni odbor sprejel v skladu s četrtim pododstavkom člena 54(2) Uredbe (EU) 2016/794, obveščen z dopisom z dne 18. oktobra 2019 –

SPREJEL NASLEDNJI SKLEP:

Člen 1 Jürgen EBNER se imenuje za namestnika izvršnega direktorja Europola za obdobje od 1. novembra 2019 do 31. oktobra 2023 v razredu AD 14.

Člen 2 Ta sklep začne veljati na dan sprejetja.

V Luxembourgu, 24. oktobra 2019 Za Svet Predsednica Aino-Kaisa PEKONEN

(1) UL L 135, 24.5.2016, str. 53.

(2) UL C 28 A, 23.1.2019, str. 1.
(1)

Svet je 21. januarja 2019 sprejel sklepe, v katerih je odločno obsodil zatiranje medijev in civilne družbe ter uporabo protiterorističnih zakonov za zadušitev nasprotnih mnenj v Nikaragvi. Svet je poudaril, da varnostne sile in provladne oborožene skupine od aprila 2018 surovo zatirajo demonstracije, kar je privedlo do več sto mrtvih in ranjenih ter do aretacij na stotine državljanov, pri čemer so priporne in sodne postopke močno zaznamovale nepravilnosti in samovoljno ravnanje. Opozoril je na potrebo po zagotovitvi odgovornosti za vsa kazniva dejanja, zagrešena od aprila 2018, ne glede na to, kdo so storilci. Vlado Nikaragve je pozval, naj se ponovno vključi v smiseln nacionalni dialog, usmerjen v rezultate, tudi v zvezi s sprejetjem reform volilnega sistema.
SKLEP SVETA

z dne 16. septembra 2019

o imenovanju luksemburškega člana upravnega odbora Evropske fundacije za izboljšanje življenjskih in delovnih razmer (Eurofound)

(2019/C 314/03)

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) 2019/127 Evropskega parlamenta in Sveta z dne 16. januarja 2019 o ustanovitvi Evropske fundacije za izboljšanje življenjskih in delovnih razmer (Eurofound) ter o razveljavitvi Uredbe Sveta (EGS) št. 1365/75 (1) in zlasti člena 4 Uredbe,

ob upoštevanju seznamov predlogov za imenovanje, ki so jih Svetu predložile vlade držav članic ter organizacije delojemalcev in delodajalcev,

ob upoštevanju naslednjega:

(1) Svet je s sklepi z dne 9. aprila 2019 (2), 25. junija 2019 (3) in 8. julija 2019 (4) imenoval člane in nadomestne člane upravnega odbora Evropske fundacije za izboljšanje življenjskih in delovnih razmer (Eurofound) za obdobje od 1. aprila 2019 do 31. marca 2023.

(2) Organizacija delodajalcev BusinessEurope je za prosto mesto dala predlog o imenovanju –

SPREJEL NASLEDNJI SKLEP:

Člen 1 Za člana upravnega odbora Evropske fundacije za izboljšanje življenjskih in delovnih razmer (Eurofound) za obdobje do 31. marca 2023 je imenovan: PREDSTAVNIKI ORGANIZACIJ DELODAJALCEV Država Člani Nadomestni člani Luksemburg Philippe HECK

Člen 2 Člane in nadomestne člane, ki še niso bili predlagani, bo Svet imenoval pozneje.

Člen 3 Ta sklep začne veljati na dan sprejetja.

V Bruslju, 16. septembra 2019 Za Svet Predsednica T. TUPPURAINEN

(1) UL L 30, 31.1.2019, str. 74.

(2) Sklep Sveta z dne 9. aprila 2019 o imenovanju članov in namestnikov upravnega odbora Evropske fundacije za izboljšanje življenjskih in delovnih razmer (Eurofound) (UL C 135, 11.4.2019, str. 1).

(3) Sklep Sveta z dne 25. junija 2019 o imenovanju članov in namestnikov članov upravnega odbora Evropske fundacije za izboljšanje življenjskih in delovnih razmer (Eurofound) za Litvo, Luksemburg in Slovenijo (UL C 216, 27.6.2019, str. 1).

(4) Sklep Sveta z dne 8. julija 2019 o imenovanju članov in namestnikov članov upravnega odbora Evropske fundacije za izboljšanje življenjskih in delovnih razmer (Eurofound) za Francijo in Madžarsko (UL C 232, 10.7.2019, str. 3).
(4)

Zato bi bilo treba Sporazum o partnerstvu in Protokol podpisati. Da bi se zagotovil čim prejšnji začetek ribolovnih dejavnosti plovil Unije, bi bilo treba Sporazum o partnerstvu in Protokol začasno uporabljati od njunega podpisa do zaključka postopkov, potrebnih za začetek njune veljavnosti –
(1)

Direktiva 2007/2/ES od držav članic zahteva, da spremljajo izvajanje in uporabo svojih infrastruktur za prostorske informacije ter da poročajo o številnih zadevah v zvezi s tem. Odločba Komisije 2009/442/ES (2) izvaja Direktivo 2007/2/ES glede navedenega spremljanja in poročanja. Izkušnje iz prejšnjega poročanja in ugotovitve nedavnih ocen (vrednotenje Direktive 2007/2/ES v okviru programa REFIT (3), preverjanje ustreznosti poročanja in spremljanja okoljske politike EU (4)) so pokazale na potrebo po poenostavitvi ter racionalizaciji spremljanja in poročanja, podpiranju boljše primerjave napredka pri izvajanju med državami članicami in omogočanju pregleda na nacionalni ravni in ravni EU ob hkratnem zmanjšanju upravnega bremena spremljanja in poročanja. Posodobljene informacije bi bilo treba zbirati na lažji, primerljiv in manj obremenjujoč način za vse udeležence poročanja. Poleg tega zaradi znatnega števila kazalnikov ni bilo mogoče imeti jasnega vpogleda v napredek pri izvajanju. Kazalnikov je bilo preveč in nekateri niso bili nujno pravi. Zato bi bilo treba Odločbo 2009/442/ES nadomestiti.